Μέθοδοι ταχείας απώλειας βάρους και διατροφικές στάσεις αθλητών Ταεκβοντό
Creators: name: Θεοδωσά, Χρυσούλα Σωκράτη
Publisher: name: Aristotle University of Thessaloniki
Year: 2023
Subjects: Μέθοδοι ταχείας απώλειας βάρους
Ταεκβοντό
Μαχητικά αθλήματα
Μείωση βάρους
Διατροφικές στάσεις
Rapid weight loss methods
Taekwondo
Combat sports
Weight reduction
Eating attitudes

description: Η μείωση του βάρους των αθλητών/τριών του Ταεκβοντό με την χρήση μεθόδων ταχείας απώλειας βάρους αποτελεί σημαντικό φαινόμενο τα τελευταία χρόνια. Σκοπός της παρούσας μελέτης ήταν η καταγραφή των μεθόδων ταχείας απώλειας βάρους που χρησιμοποιούν οι αθλητές/τριες του Ταεκβοντό και η αξιολόγηση των διατροφικών τους στάσεων. Στην έρευνα συμμετείχαν 150 αθλητές/τριες (78 άνδρες, 72 γυναίκες), με ηλικιακό μέσο όρο 19,11± 4,82 έτη. Για τη συλλογή των δεδομένων χρησιμοποιήθηκε ερωτηματολόγιο δημογραφικών χαρακτηριστικών, καθώς και τα ερωτηματολόγια Rapid Weight Loss Questionnaire και Eating Attitude Test. Από την ανάλυση των αποτελεσμάτων φάνηκε πως το 98% των αθλητών/τριών έχει μειώσει το βάρος του προκειμένου να αγωνιστεί. Το 66% των αθλητών/τριών ξεκινούσε την απώλεια βάρους 11-15+ ημέρες πριν, ενώ το υπόλοιπο 34% 1-10 ημέρες νωρίτερα. Στους παράγοντες επιρροής και διαχείρισης του βάρους των αθλητών/τριών οι προπονητές/τριες ασκούσαν μεγάλη επιρροή με ποσοστό 56%, ενώ οι διαιτολόγοι με 23%. Σχετικά με τις μεθόδους ταχείας απώλειας βάρους που χρησιμοποιούν οι αθλητές/τριες τα αποτελέσματα κατέδειξαν τη χρήση λιγότερο επιβλαβών μεθόδων για την υγεία 1 εβδομάδα πριν από τη ζύγιση, όπως η αυξημένη άσκηση (46%) και η σταδιακή δίαιτα (41%), 2 ημέρες πριν από τη ζύγιση κυριάρχησαν η αυξημένη άσκηση (49%), η παράλειψη γευμάτων (47%) και ο περιορισμός υγρών (42%), ενώ 24 ώρες πριν από τη ζύγιση η παράλειψη γευμάτων (65%), ο περιορισμός υγρών (64%), η νηστεία (60%) και η αυξημένη άσκηση (55%). Μικρά ποσοστά σημειώθηκαν για τις ακραίες μεθόδους όπως η χρήση διουρητικών (3%) και καθαρκτικών (1%). Τα αποτελέσματα για τις διατροφικές στάσεις των αθλητών/τριών κατέδειξαν μέση βαθμολογία 19,23 βαθμούς γεγονός που πιθανά δε συνάδει με αρνητικές διατροφικές στάσεις και κίνδυνο υιοθέτησης ανορθόδοξων διατροφικών συμπεριφορών.
description: The weight reduction of Taekwondo athletes with rapid weight loss methods has been an important phenomenon in the last years. The aim of the present study was to describe the rapid weight loss methods that used and the eating attitudes. The research involved 150 Taekwondo athletes (78 men, 72 women) with an average age of 19.11± 4.82 years. For the data collection the questionnaires that used were a demographic characteristics questionnaire, the Rapid Weight Loss Questionnaire and the Eating Attitude Test. From the analysis of the results it appeared that 98% of the athletes have reduced their weight in order to compete. The 66% of the athletes started losing weight 11-15+ days before, while the remaining 34% started 1-10 days earlier. The factors that influencing and managing the athlete’s weight ,were the coaches that evaluated as having a great influence with a percentage of 56%, while the dieticians with 23%. Regarding the rapid weight loss methods used by the athletes, the results showed the use of less harmful methods for health 1 week before the weigh-in, such as increased exercise (46%) and gradual dieting (41%), 2 days before the weigh-in, increased exercise (49%), meal skipping (47%) and fluid restriction (42%) dominated, while 24 hours before the weigh-in, meal skipping (65%), fluid restriction ( 64%), fasting (60%) and increased exercise (55%). Low percentages were noted for extreme methods such as the use of diuretics (3%) and laxatives (1%). The results for the nutritional attitudes of the athletes showed an average score of 19.23 points, which is probably not consistent with negative nutritional attitudes and the risk of adopting unorthodox nutritional behaviors.